open-index/open-wikipedia-markdown huggingface dataset:
זראריה

**זְרָארִיֶה** (בערבית: **الزرارية**; בתעתיק מדויק: **אלזראריה**; נקרא בפי התושבים זראריה, ללא "אל הידיעה") הוא כפר שיעי, לבנוני, בנפת צידון שבמחוז דרום לבנון.

## מיקום וגאוגרפיה
הכפר שוכן בגובה ממוצע כ-280 מטרים מעל פני הים, כ-30 קילומטרים דרומית לעיר המחוז צידון, מזרחית לכפרים ארזי () וח'ראייב, וכ-7 קילומטרים מדרום לאנסאר.

## היסטוריה
צפונית מזרחית לכפר, על גבעה, ישנם שרידי מצודה שנקראת בפי תושבי הכפר "המצודה הצלבנית" (القلعة الصليبية).

בכפר עומד ביתו של חאג' נאסר א-דין מונכּר (الحاج ناصر الدين منكر) שכינויו מעיד, ככל הנראה, על מוצאו: "הצפתי" (الصفدي). בבית הקברות בכפר יש קבר הנושא את שם אחד מבניו: מוחמד אבן חאג' נאסר א-דין מונכּר (محمد إبن الحاج ناصر الدين منكر) שנפטר בשנת 1134 המוסלמית, המקבילה לשנת 1716 לספירה.

## אוכלוסייה
בשנת 2014 התגוררו בעיירה 5,645 בוגרים, בעלי זכות בחירה לפרלמנט הלבנוני. בהם: 5,635 שיעים ועוד 10 נוצרים.
## אנשים בולטים
* : (Kamel Mrowa), (1966–1915) היה מו"ל, עיתונאי, סופר ופוליטיקאי לבנוני. הוא התנגד לדיקטטורות צבאיות שהיו בעולם הערבי בשנות ה-50 וה-60. כמאל מרווה חוסל על ידי אקדוחן אלמוני. הוא ייסד כמה עיתונים:
** היומון הערבי הלבנוני אל-חיאת ב-1946
** העיתון הלבנוני באנגלית – הדיילי סטאר ב-1952
** העיתון בצרפתית Beyrouth Matin ב-1959 (לא קיים יותר)

## פעילות נגד צה"ל
במלחמת לבנון הראשונה התפוצץ מטען ליד כוח צה"ל וכשהגיעו כוחות החילוץ התפוצץ מטען נוסף. בפיגוע נהרגו: המ"פ – סרן ספי מרמלשטיין, סמל הסיור – סמ"ר מיקי ביטון, סגן מפקד האוגדה – אל"ם אברהם ("ממושי") אלרן, וכן נפצעו מספר לוחמים. ביולי 2012 דווח בלבנון כי ישראל הפציצה "מתקן האזנה" שנחשף ליד הכפר. במהלך מלחמת חרבות ברזל, פעילי חזבאללה מהכפר היו מעורבים בתקיפות נגד ישראל. 

## הערות שוליים

קטגוריה:מחוז דרום לבנון: יישובים
נג'לה סעיד

**נג'לה סעיד** (באנגלית: **Najla Said**; בערבית: **نجلاء سعيد**; נולדה ב-4 באפריל 1974) היא סופרת, שחקנית, מחזאית ופעילה פלסטינית-אמריקאית. עבודתה הספרותית והאקדמית עוסקת בגזענות, סטריאוטיפים, אי שוויון חברתי וכלכלי, תוך התמקדות באתגרים העומדים בפני מהגרים ודור שני לאמריקאים.

## חייה
סעיד גדלה באפר וסט סייד של מנהטן. אביה היה המלומד והאינטלקטואל הציבורי אדוארד סעיד שעסק בפוסט-קולוניאליזם ואמה היא הסופרת והאקטיביסטית מריאם ס' סעיד. היא סיימה את לימודיה בבית הספר טריניטי ב-1992 ובאוניברסיטת פרינסטון והשתלמה במשחק במעבדת שייקספיר של התיאטרון הציבורי.

ב-2013, סעיד דנה בפוליטיקת הזהות הערבית במגזין "סלון" והתייחסה לנושא בספרה **מחפשת את פלסטין** (*Looking for Palestine*).

## קריירת משחק
בשנת 2010 סעיד הופיעה בהצגת יחיד באוף ברודוויי, בשם פלסטין.

סעיד הופיעה בסרטים ובהם *My Love Affair with Marriage*, כמו גם בכמה תוכניות טלוויזיה בארצות הברית, כולל הבחורה החדשה,  וניו אמסטרדם.

## מיצירותיה

* 
* 


## קישורים חיצוניים
* נג'לה סעיד: שחקנית ומחזאית, המכון להבנת המזרח התיכון
* נג'לה סעיד: "הסיפור הערבי-אמריקאי שלי אינו אופייני בשום צורה", 28 ביולי 2013. salon.com
* השחקנית-סופרת נג'לה סעיד, 23 בספטמבר 2013. מופע סמיילי של טאוויס
* נג'לה סעיד ב-dollee.com

## הערות שוליים

קטגוריה:מחזאיות אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת פרינסטון
קטגוריה:אמריקאיות שנולדו ב-1974
גדותן

**גְּדוֹתָן** (שם מדעי: *Eupatorium*), או **אֶבְפָּטוֹרְיוֹן**, הוא סוג צמח בעל פרחים משבט הגדותנים שבמשפחת המורכבים. הסוג מכיל עשרות מינים, שרובם עשבוניים רב-שנתיים הגדלים לגובה של 0.5–3 מ' ומקצתם שיחים. הגדותן גדל בעיקר באקלים ממוזג בחצי הכדור הצפוני.

שמו העברי של הצמח נקרא על שום בית גידולו על גדות נחלים, בעוד שמו המדעי נקרא על שם מיתרידטס השישי, מלך פונטוס, המכונה דיוניסוס אופטור.

## טקסונומיה
בעבר שויכו כ-800 מינים לסוג גדותן, אולם עם השנים הם סווגו תחת סוגים אחרים, וכיום הסוג כולל כ-40–60 מינים, כתלות באופן הסיווג.

## תפוצה
רוב מיני הגדותן גדלים באמריקה. מבין המינים שגדלים בחצי הכדור המזרחי יצוין גדותן הביצות שגדל בביצות ונחלים באירופה, בארצות הים התיכון, לרבות בישראל, ובמרכז אסיה והקווקז.

## שימושים
מיני גדותן משמשים צמחי נוי, בפרט מינים מאזורי הגידול באסיה. מינים אחרים משמשים צמחי מרפא למחלות שונות, החל בהצטננות ומחלות חום אחרות ועד לטיפול ומניעה של קדחת דנגי. יחד עם זאת, הצמח עלול להכיל תרכובות רעילות לאדם. מינים שונים מאמריקה הדרומית הם מקור לתחליפי צבע ולחומרי מתיקה.
שמאל|ממוזער| גדותן הביצות

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:צמחי מרפא
קטגוריה:מורכבים
נורת' לאס וגאס

**נורת' לאס וגאס** (באנגלית: **North Las Vegas**) היא עיר פרברית במחוז קלארק אשר במדינת נבדה שבארצות הברית. נורת' לאס וגאס היא אחת מהערים המרכזיות באזור המטרופולין של לאס וגאס.

נכון למפקד האוכלוסין של שנת 2020 העיר הכילה 262,527 תושבים.

זוהי העיר הרביעית בגודל אוכלוסייתה במדינת נבדה, והעיר ה-77 בגודל אוכלוסייתה בארצות הברית.

העיר התאגדה באופן רשמי ב-1 במאי 1946.

בתחומי העיר נמצאים בסיס חיל-האוויר נליס ונמל התעופה נורת' לאס וגאס .

## אקלים

## קישורים חיצוניים

* האתר הרשמי של נורת' לאס וגאס

קטגוריה:נבדה: ערים
קטגוריה:יישובים שהוקמו ב-1919
שדות שבעמק

"**שדות שבעמק**" הוא שיר עברי מאת המשורר לוי בן אמיתי. השיר נדפס ב-1937 והולחן עם פרסומו על ידי מלחינים שונים, בהם זלמן חן ואפרים בן-חיים. השיר נכלל ב-1950 בספר הנושא את שם השיר, ונכלל בשנית בקובץ "כנרות" שנדפס בשנת 1971. ממוזער|חבר קיבוץ דגניה ב', ביתו של לוי בן אמיתי, חורש בשדות הקיבוץ, 1945השיר מבטא את אושרו של הכותב על השיבה אל העמק-הבית ממיטת החולי, ואת השמחה שבקיום הפשוט ובעבודה החקלאית. על כתיבת השיר מסופר כי כשהיה בדגניה ב' חלה לוי בן אמיתי באולקוס קשה ונאלץ לעבור ניתוח בתל אביב. בדרך חזרה מתל אביב לדגניה, בעוברו בבקעת יבנאל, החל לחבר את השיר וכשהגיע לדגניה השלים אותו.

השיר בלחנו של אפרים בן חיים זכה לפופולריות רבה ולביצועים רבים לאורך השנים, בין היתר על ידי נחמה הנדל, אילקה ואביבה, יהורם גאון, יזהר כהן ורונית אופיר, וכן על ידי מאיה בלזיצמן ואביב גדג' במסגרת פרויקט צו השעה ב-2020. לחן השיר הוקלט ללא המילים ונכלל באלבום רישומי פחם של מאיר אריאל, תחת השם "ניגון כוכב לכל שיבולת". השיר מתנגן בפסקול סצנת הסיום של הסרט אדמה משוגעת שיצא לאקרנים ב-2005, בביצוע המקהלה הקאמרית תל אביב.

בהתייחס לשיר במסגרת מכלול יצירתו של לוי בן אמיתי, כתב משה דור: 

## לקריאה נוספת
* ציפי פליישר, "העמק הוא חלום: שירי עמק יזרעאל", בתוך: **עידן מס' 17 - עמק יזרעאל 1900-1967**, ירושלים: יד בן צבי, 1993, עורך: מרדכי נאור: עמ' 229.
## קישורים חיצוניים
* 
* שדות שבעמק, באתר פרויקט צו השעה
* שדות שבעמק, באתר הספרייה הלאומית

## הערות שוליים

קטגוריה:שירי 1937
קטגוריה:שירי נחמה הנדל
קטגוריה:שירים בעברית
קטגוריה:שירים על קיבוצים
קטגוריה:דגניה ב'
קטגוריה:עמק הירדן
אלכסנדר גרינברג

**אלכסנדר גרינברג**  (ברוסית: **Александр Абрамович Гринберг**; (2 במאי 1898 - 16 ביולי 1966) היה כימאי יהודי סובייטי - רוסי, מומחה בכימיה של מתכות אצילות. אחיו, גאורגי גרינברג היה פרופסור לפיזיקה.

## קורות חיים
אלכסנדר גרינברג נולד בשנת 1898 בסנקט פטרבורג למשפחה יהודית. סבו הגיע לעיר משטטל בתחום המושב ועסק במסחר. הוא דאג שבניו יקבלו השכלה ואביו של אלכסנדר היה מהנדס מכרות.

בשנת 1916 אלכסנדר גרינברג סיים בהצטיינות גימנסיה והחל ללמוד רפואה באוניברסיטת סנקט פטרבורג. במהלך הלימודים הוא עבר ללימודי כימיה. 

לאחר סיום האוניברסיטה, החל לעבוד במכון לחקר מתכות אצילות. בשנת 1924 הוא קיבל פרס על עבודה שעשה.

בשנת 1928 עבר למכון לרפואה. משנת 1932 ועד 1947 הוא היה פרופסור וראש קתדרה במכון. במקביל, החל משנת 1937 הוא עבד במכון לטכנולוגיה של לנינגרד.

תחום ההתעניינות שלו היה חקר מתכות אצילות. בתחום זה הוא פרסם עבודות רבות והציג אותם בכנסים והרצאות שערך גם מחוץ לתחומי ברית המועצות.

במחצית שנות ה-30 של המאה ה-20 החל לפעול בתחום חקר חומרים רדיואקטיביים. הישגיו בתחום זה הביאו לכך שהוא היה שותף ליצירת פצצה גרעינית סובייטית. בפרויקט זה הוא פעל לפיתוח שיטות לייצור אורניום.

הוא כתב ספר לימודי כימיה למוסדות השכלה גבוהה. הספר עבר מספר מהדורות.

על מכלול עבודות שעשה, בשנת 1935 גרינברג קיבל תואר "דוקטור למדעים". בשנת 1943 הוא התקבל במעמד של חבר בהתכתבות לאקדמיה למדעים של ברית המועצות ובשנת 1958 התקבל מעמד של חבר בפועל.

על פעילותו הוענקו לו מספר עיטורים, פרס ברית המועצות (1946) ופרסים נוספים.

גרינברג נפטר בשנת 1966 ונטמן בלנינגרד.

## קישורים חיצוניים
* ביוגרפיה 

קטגוריה:כימאים יהודים רוסים
קטגוריה:מדענים יהודים סובייטים
קטגוריה:מחברי ספרי לימוד
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1898
קטגוריה:סובייטים שנפטרו ב-1966
שרביטית השונית

**שרביטית השונית** (שם מדעי: *Heniochus intermedius*) היא מין של דג מהסוג שרביטית ומשפחת הפרפרוניים.

## תיאור
שרביטית השונית אנדמית לים סוף ומפרץ אילת. אורכה 12–20 סנטימטרים ולעיתים יכולה אף 22 ו־25 סנטימטרים. הקרן הרביעית בסנפיר הגב ארוכה מן הגוף. השרביטית בעלת חרטום קצר ומצח גבוה. אצל פרטים בוגרים יש בליטות גרמיות מעל העיניים.

הגב והשרביט של השרביטית לבנים, והגוף צהוב ברובו. בשני צידי הגוף ישנו פס שצבעו חום או שחום, ופס נוסף על העיניים והחרטום. הגרון לבן-אפור, וסנפיר השת הוא שחור וצהוב.

השרביטית היא דג החי בזוגות מוגונמיים לצורך השרצה בנחלות קבועות בשונית האלמוגים. השרביטית פעילה בעיקר ביום. היא ניזונה בעיקר מפלנקטון, לצד תולעים רב-זיפיות ופוליפים של אלמוגים.

השרביטית חיה בשוניות אלמוגים קבועות, והנקבה מטילה ביצים שצפות בפלנקטון.

שרביטית השונית תוארה ב-1893 ומצב השימור שלה הוא ללא חשש על פי הרשימה האדומה של IUCN.
## גלריה

Peces estandarte del mar Rojo (Heniochus intermedius), mar Rojo, Egipto, 2023-04-16, DD 43.jpg|
Pez estandarte del mar Rojo (Heniochus intermedius), parque nacional Ras Muhammad, Egipto, 2022-03-28, DD 129.jpg|
Heniochus intermedius by Michal Mikula.jpg|
Pez estandarte del mar Rojo (Heniochus intermedius), parque nacional Ras Muhammad, Egipto, 2022-03-26, DD 162.jpg|


## לקריאה נוספת
* 
*

*.Debelius, Helmut. Guía de especies del arrecife Asia-Pacífico. IKAN. 2001.
*Michael, Scott W. (en inglés) Reef aquarium fishes. Microcosm.T.F.H.2005.
*Allen, Steen, Humann & DeLoach. (en inglés) Reef Fishes Identification: Tropical Pacific. New World Publications. 2003.
*Nilsen, Alf J. & Fossa, S.A. (en inglés) Reef Secrets. TFH Publications. 2003.
*Tullock, J.H. (en inglés) Natural reef aquariums. T.F.H.Publications. 2001.


## קישורים חיצוניים

## הערות שוליים

קטגוריה:טקסונים שתוארו בידי פרנץ סטיינדכנר
קטגוריה:דגים במפרץ אילת
קטגוריה:פרפרוניים
קטגוריה:בעלי חיים שתוארו ב-1893
קטגוריה:בעלי חיים אנדמיים
אליפות אסיה בכדורגל נשים 2022

**אליפות אסיה בכדורגל נשים 2022** (באנגלית: **2022 AFC Women's Asian Cup**) היא המהדורה ה-20 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בהודו והתקיים מ-20 בינואר עד 6 בפברואר 2022. האליפות שימשה כטורניר המוקדמות לגביע העולם לנשים, שנערך שנה לאחר מכן באוסטרליה ובניו זילנד. מכיוון שנבחרה כמארחת, העפילה הודו באופן אוטומטי לטורניר.

האליפות נערכה בפורמט של שלב בתים ושלב נוקאאוט. זו אליפות אסיה הראשונה שבה גדל מספר הנבחרות מ-8 ל-12 והן שובצו ב-3 בתים. שתי הנבחרות הראשונות מכל בית, ובנוסף 2 הנבחרות עם הדירוג הגבוה ביותר במקום השלישי, עלו לשלב רבע הגמר. במשחק הגמר נפגשו סין וקוריאה הדרומית. בסיום המשחק, שנערך בנבי מומבאי ללא צופים, ניצחה סין 2-3 וזכתה בטורניר בפעם התשיעית בתולדותיה.

בעקבות מיקומן כחמש הראשונות, העפילו נבחרות סין, קוריאה הדרומית, יפן, הפיליפינים ווייטנאם ישירות לגביע העולם כנציגות של אסיה. בנוסף העפילה אוסטרליה, לאור היותה מארחת גביע העולם.

## השפעות מגפת הקורונה
הטורניר נערך בעת מגפת הקורונה העולמית, ועל כן נערכו התאמות מיוחדות בארגונו. לכל נשות סגלי הנבחרות וכן לצוותים הנלווים אליהם נערכו בדיקות קורונה עם הגעתם להודו, והן נאלצו להישאר במגוריהם עד לקבלת תוצאה שלילית. כמו כן, בכל זמן שהייתם בהודו, הותר להם לשהות רק במגורים ובאזור המשחקים והאימונים. במהלך הטורניר נערכו בדיקות קורונה נוספות לשחקניות וכמה מהן התגלו כחיוביות לנגיף, תוצאה שמנעה מהן להשתתף בחלק מהמשחקים. הנפגעת הגדולה ביותר הייתה המארחת, נבחרת הודו, שלא הצליחה להעמיד במגרש 13 שחקניות עם תוצאה שלילית לבדיקה. על פי תקנון קונפדרציית הכדורגל של אסיה, כתוצאה מכך, בוטלו כל המשחקים בהם הייתה אמורה להשתתף, והם לא נכללו בחישוב התוצאות והדירוגים. בנוסף, כל המשחקים נערכו ללא קהל.

## שלב הבתים
### בית א'
כאמור, כל משחקי נבחרת הודו לא התקיימו והם לא נחשבו בחישוב התוצאות והדירוגים.

### בית ב'

### בית ג'

## שלב הנוק-אאוט

## פלייאוף
בגביע העולם 2023 נשמרו 6 מקומות לנבחרות מקונפדרציית אסיה, ובנוסף 2 נבחרות מהקונפדרציה ישתתפו בפלייאוף של נבחרות בין קונפדרציות. על פי תקנון הקונפדרציה, ארבע הנבחרות המעפילות לחצי גמר אליפות אסיה, עולות אוטומטית לגביע העולם בכדורגל. כמו כן, עולה מארחת גביע העולם (אוסטרליה) באופן אוטומטי. כדי לקבוע את זהות העולה הנוספת, התקיים טורניר פלייאוף בין 3 הנבחרות האחרות (מלבד אוסטרליה) שעלו לשלב רבע הגמר. בסיכום, עלתה נבחרת וייטנאם לגביע העולם, ואילו נבחרות טאיוואן ותאילנד השתתפו במשחקי פלייאוף מול נבחרות מקונפדרציות אחרות.

## קישורים חיצוניים
* 

## הערות שוליים

קטגוריה:אליפויות אסיה בכדורגל נשים
קטגוריה:תחרויות כדורגל ב-2022
קטגוריה:תחרויות ספורט בהודו
קטגוריה:2022 בהודו
נחל חוקוק

**נחל חוקוק** הוא אחד מיובליו של נחל עמוד בגליל העליון. אורכו כשמונה קילומטרים.

## גאוגרפיה
תחילתו של נחל חוקוק במורדות רכס ליבנים בין מר'אר ליישוב כלנית בגובה של 50 מטרים מעל פני הים. הנחל חוצה את כביש 65 וזורם מזרחה מדרום לקיבוץ חוקוק. הוא נשפך לנחל עמוד ליד מערת עמוד שמצפון למושב ליבנים בגובה 140 מטרים מתחת לפני הים.

בנחל נמצאים ציון קברו של הנביא חבקוק (על שמו ההר הסמוך, הר חבקוק), ציון קבר רבינו בחיי וסמוך לנחל נמצא עין חוקוק (עין חבקוק).

## הערות שוליים

קטגוריה:הגליל העליון: נחלים
קטגוריה:חוקוק (קיבוץ)
גריגורי רויטברג

**גריגורי רויטברג**  (ברוסית: **Григорий Ефимович Ройтберг**; נולד ב-20 באוגוסט 1951) הוא רופא ואיש עסקים יהודי מולדובי -רוסי. מכהן בהנהלת הקונגרס היהודי-רוסי.

## קורות חיים
גריגורי רויטברג נולד בשנת 1951 בסורוקה (אז בתחומי ברית המועצות, כיום במולדובה) למשפחה יהודית. אביו היה מומחה לגידול חיות ואמו הייתה אחות.

לאחר סיום בית ספר בשנת 1968 רויטברג החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1974. לאחר שנתיים הוא קיבל תואר רופא-מומחה והחל לעבוד בבית חולים עירוני במוסקבה. בשנת 1981 רויטברג השלים עבודת תואר שלישי, מונה למנהל מחלקת קרדיולוגיה בבית חולים בו עבד והחל ללמד.

בשנת 1990 רויטברג מונה לפרופסור באוניברסיטה רפואית בה למד. בשנת 2013 הוא קיבל מעמד של חבר בפועל ב.

בשנת 1990 רויטברג פתח קליניקה פרטית שפועלת גם כיום ומועסקים בה 350 רופאים.

בשנת 2022 רויטברג יזם וממן הקמת אנדרטה לזכר קורבנות השואה בעיר סורוקה. בין הקורבנות היו רבים מבני משפחתו.

בשנת 2024 רויטברג מימן פרויקט דיגיטציה של כל המהדורות של הירחון "סאוועטיש היימלאנד" שהתפרסם בברית המועצות בשנים 1961–1991.

רויטברג הדריך מעל ל-10 עבודות תואר שלישי ו-3 עבודות פוסט דוקטורט. הוא כתב מספר ספרי לימוד בנושא רפואה.

בגין פעילותו הוענקו לרויטברג מספר פרסים ועיטורים.

## קישורים חיצוניים
* ביוגרפיה 

קטגוריה:יהודים מולדובנים
קטגוריה:רופאים יהודים רוסים
קטגוריה:קרדיולוגים יהודים
קטגוריה:מחברי ספרי לימוד
קטגוריה:נדבנים יהודים רוסים
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1951
גביע ווינר בכדורסל 2024

**גביע ווינר בכדורסל ל[[עונת 2024/2025 בליגת העל בכדורסל|שנת 2024]]** היא התחרות ה־19 להיווסדו של מפעל גביע ווינר סל.
## מבנה הטורניר

כל קבוצת ליגת העל ייקחו חלק בטורניר. לראשונה בתולדות התחרות, ישוחק בתחרות שלב בתים, הקבוצות שסיימו במקומות 3-12 לאחר סיום הבתים בעונה החולפת, ושתי העולות מהליגה הלאומית, הפועל גלבוע גליל, ואליצור עירוני נתניה, חולקו ל-4 דרגים לפי מיקומם, וחולקו ל-3 בתים של 4 קבוצות, בכל בית הקבוצות ישחקו זו מול זו פעם אחת, בסיום שלושת המשחקים, 2 המובילות מכל בית יעפילו לרבע הגמר. מכבי תל אביב אלופת הליגה בעונת 2023/2024 וסגניתה, הפועל תל אביב, העפילו ישירות לשלב רבע הגמר, שישוחק בשיטת נוק-אאוט עד הגמר. בשל המצב הביטחוני שניים ממשחקי רבע הגמר שנועדו להתפצל בין היכל אנרבוקס בחדרה והיכל טוטו חולון, הועברו להיכל טוטו חולון שיארח גם את חצאי הגמר והגמר.

### חלוקת הדרגים

## שלב הבתים
### בית א'

### בית ב'

### בית ג'

## שלבי הגמר
עקב המצב הביטחוני הוחלט לדחות את משחק הגמר שאמור היה להתקיים ב-5 באוקטובר 2024.

## גמר
בשלב הגמר נפגשו הפועל רמת גן ומכבי תל אביב למפגשם הראשון העונה במסגרת גמר גביע ווינר.
משחק הגמר המקורי היה אמור להתקיים ב-5 באוקטובר 2024 ונדחה עקב המצב הביטחוני, ל-17 בנובמבר 2024.

## הערות שוליים

קטגוריה:2024 בישראל: כדורסל
קטגוריה:תחרויות כדורסל ב-2024
קטגוריה:עונות בגביע ווינר סל
עיתונות שחורה (סרט)

**עיתונות שחורה** (באנגלית: **Street Smart**) הוא סרט פשע אמריקאי בהפקת קנון גרופ משנת 1987 ובבימוי ג'רי שצברג, עם כריסטופר ריב ומורגן פרימן בתפקידים הראשיים.

הצילומים נערכו בניו יורק ובמונטריאול. העלילה מתרחשת בעולם הזנות בכיכר טיימס במנהטן שם מפברק עיתונאי מתוסכל כתבה על זונות וסרסור ומסתבך עם הסרסור ובית המשפט.

הסרט הזה היווה נקודת פריצה בקריירה של פרימן שעד כה היה כמעט אנונימי ושיחק בתפקידים קטנים. בסרט הזה בגיל 49 הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

## תקציר העלילה
ג'ונתן פישר (כריסטופר ריב) הוא עיתונאי מתוסכל בשבועון בניו יורק. העורך הראשי טד אוורי (אנדרה גרגורי) לא מרוצה מכתיבתו. ג'ונתן מבקש ממנו להוכיח את עצמו בכתבה על עסקי הזנות בכיכר טיימס. הוא מראיין את הזונה פאנצ'י (קתי בייקר) שעובדת תחת הסרסור ליאו סמולס הידוע בכינויו "Fast Black". היא לא מוסרת לו פרטים והוא חוזר למחרת אל המקום עם חברתו אליסון (מימי רוג'רס) שמתחזה לזונה אבל הוא נאלץ לחלץ אותה וגם מכך לא קיבל כל מידע.

סמולס (מורגן פרימן) הוא סרסור שנוהג להתפרץ בעיקר על זונות שלא נשמעות לו. יחד עם עוזרו רג'י (אריק קינג) הוא עורך סיורים בבית הבושת שלו וכאשר הוא שומע צעקות באחד החדרים הוא מתפרץ ומכה את הלקוח שמתמוטט ומת מיד מהתקף לב. סמולס נעצר ומואשם בהריגה (רצח מדרגה שנייה).

ג'ונתן מפרסם כתבה מפוברקת על הזנות בניו יורק ומספר על סרסור בשם "טיירון" שמואשם בהריגת לקוח. הכתבה זוכה להצלחה וג'ונתן נעשה מפורסם ומתקבל לשדר תוכנית טלוויזיה בשם "חכמת הרחוב" ("Street Smart"). סמולס משוחרר בערבות. ג'ונתן יוצר שוב קשר עם פנצ'י, הם מקיימים יחסים והיא מכירה לו את סמולס. התובע פייק (ג'ייק פטרסון) משוכנע ש"טיירון" הוא למעשה סמולס ולוחץ על ג'ונתן לגלות את מקורותיו וכשהוא מסרב הוא נעצר באשמת בזיון בית הדין. כל הפרשה הזאת מגבירה את תפוצת השבועון.

סמולס מבקש/דורש מג'ונתן שיגלה לבית המשפט את היומנים שלו ובם נכתב כי בעת רצח הלקוח הוא היה אתו בפגישה. כשהוא מסרב שולח סמולס את רג'י לדקור את אליסון כאזהרה.

פאנצ'י רבה עם סמולס ונגשת לפגישה עם פייק. סמול עוקב אחריה ורוצח אותה.

לבסוף נכנע ג'ונתן ומוסר את היומן המזויף שלו, סמולס משתחרר.

ג'ונתן נוקם בו בדרך מקורית. הוא מוצא את הזונה דלוור (שארי הילטון) ומשכנע אותה לתת כסף לרג'י ומצלם זאת. הוא מראה את זה לרג'י ומאיים עליו כי ימסור זאת לסמולס. רג'י בורח מהמקום אך סמולס מחפש אותו וכשרואה אותו רג'י המפוחד הוא יורה בסמולס והורג אותו.

המשטרה אוסרת את רג'י וג'ונתן מדווח על כך בתוכנית הטלוויזיה שלו "חכמת הרחוב".

## צוות השחקנים

## קישורים חיצוניים

*עיתונות שחורה, באתר TMDB
*עיתונות שחורה, באתר כתובית
*עיתונות שחורה, באתר TCM
*קדימון לעיתונות שחורה, באתר יוטיוב
*5 סצנות של מורגן פרימן, באתר יוטיוב

קטגוריה:סרטי 1987
קטגוריה:סרטים אמריקאיים
קטגוריה:סרטי פשע אמריקאיים
קטגוריה:סרטים באנגלית
בר כוכבא (יישוב)

**בר כוכבא** (לשעבר: **נחל חלץ** או **נווה אורי**) היא התנחלות בגוש עציון, השוכנת מצפון לשדה בועז ומדרום להר גילה. ההתנחלות גובלת ממערב בבתיר, וממוקמת בתוך אתר מורשת עולמית של אונסק"ו "בתיר", הסובב כפר זה.

לפי תוכנית התיישבותית שיזם השר בצלאל סמוטריץ', ההתנחלות מסייעת לרצף טריטוריאלי יהודי בין גוש עציון לירושלים, ומונעת רצף טריטוריאלי פלסטיני בין ולג'ה, בתיר וחוסאן (שטח B) ובין בית לחם (שטח A).

## היסטוריה

### כחווה חקלאית
חלק מהאדמות באזור נרכשו בידי הימנותא בע"מ (חברת בת של הקרן הקיימת לישראל) ב־1969. בדצמבר 1982 הכריז הממונה על הרכוש הממשלתי והנטוש באזור יהודה ושומרון על כ־500 דונם באזור כרכוש ממשלתי.

ניסיון ראשון להקמת היישוב נעשה בדצמבר 2018 כאשר הוקם מאחז באדמות בסביבה. בשנת 2019 הוקמה במקום "חוות נווה אורי" בסמוך למקום הירצחה של אורי אנסבכר באדמות קק"ל ובשיתוף עם משפחתה, במטרה למנוע את הבנייה הבלתי חוקית הפלסטינית באזור. באוגוסט פונו פלסטינים מאדמות שבבעלות הימנותא באזור. באוגוסט 2022 ביקרה במקום שרת הפנים איילת שקד ושיבחה את בלימת ההשתלטות הפלסטינית על האדמות, על ידי הקמת החווה.

בסוף 2023 החלה החווה לעבור למיקום חדש, כקילומטר צפון־מערבית ממיקומה הראשון.

#### ניסיונות פלסטיניים להשתלטות על השטח
מאז שנת 2005 הרס המנהל האזרחי מבנים בלתי חוקיים שבנו פלסטינים מבית לחם בשטח, כאשר הפלסטינים מקימים מחדש את המבנים לאחר שנהרסו מספר פעמיים. במסגרת הניסיונות למניעת ההריסות, טענו הפלסטינים לבעלות על השטח. בג"ץ דחה את העתירה והורה לפנות את המבנים שנבנו ללא היתר. באוגוסט 2019 פונו פלסטינים מהאדמות שבבעלות הימנותא. במאי 2023 נדחתה העתירה לתביעת הבעלות של הפלסטינים על הקרקע ונפסק כי עליהם לשלם להימנותא על השימוש בקרקע.

בשנת 2012 הגישה הרשות הפלסטינית עתירה לאונסק"ו במטרה להכיר בשטח נחל חלץ כאתר מורשת פלסטיני לשימור, כחלק מהמאבק לבניית גדר ההפרדה. בשנת 2014 הכריז אונסק"ו על כל מרחב נחל חלץ כאתר מורשת פלסטיני לשימור בשם "פלסטין: ארץ זית וגפן".

באוגוסט 2021 הרס המנהל האזרחי כביש גישה בלתי חוקי שסללה הרשות הפלסטינית לאורך נחל חלץ, שחיבר בין הכפרים בתיר לחוסאן.
ב־31 ביולי 2024 פונו מספר פלסטינים משטח שבבעלות הימנותא.

### כיישוב קהילתי
ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת המאחז יחד עם מספר מאחזים נוספים. ב-8 ביולי חתם אלוף פיקוד המרכז יהודה פוקס על הצו שקבע את תחום השיפוט של בר כוכבא והוסיף אותו לרשימת היישובים של מועצה אזורית גוש עציון. צוות קו כחול פרסם מפה חדשה של הרכוש הממשלתי באזור, והעמידו על כ־600 דונם.

ב־6 בפברואר 2025 החלו להתגורר כ־10 משפחות בבר כוכבא. ב־11 בפברואר קבעה ועדת השמות הממשלתית ליישוב את השם בר כוכבא, בשל קרבתו לביתר, עירו של בר כוכבא.

## קישורים חיצוניים
* 

## הערות שוליים

קטגוריה:מועצה אזורית גוש עציון
קטגוריה:יישובים שהוקמו ב-2019
קטגוריה:בר כוכבא
קטגוריה:ישראל: יישובים הקרויים על שם אישים
נמל התעופה הבין-לאומי של טמפה

**נמל התעופה הבין-לאומי של טמפה** (IATA: **TPA**, ICAO: **KTPA,** FAA LID: **TPA**) (היה ידוע כ**נמל התעופה העירוני דרו פילד** עד 1952)  הוא נמל תעופה בן-לאומי הממוקם כ 9.7 ק"מ מערבית למרכז טמפה, פלורידה, ארצות הברית.

נמל התעופה נמצא בבעלות ציבורית של רשות התעופה של מחוז הילסבורו (רתמ"ה). נמל התעופה משרת 100 יעדים בטיסות ישירות ברחבי אמריקה הצפונית, אמריקה המרכזית, הקריביים ואירופה על פני מספר חברות תעופה.

## מתקנים
### טרמינל
מבנה הטרמינל היבשתי והאווירי של נמל התעופה היה הראשון מסוגו בעולם כאשר ישנו מבנה טרמינל יבשתי מרכזי לפני השיקוף הביטחוני בו נמצאים תהליכי הצ'ק אין ושליחת המזוודות. ממבנה הטרמינל המרכזי יוצאות ארבע שלוחות (המזכירות איים) בהן ממוקמים שערי העלייה למטוס. כל שלוחה מחוברת לטרמינל המרכזי באמצעות מערכת מסיעונים אוטומטית. נמל התעופה הבין-לאומי של טמפה היה נמל התעופה הראשון בעולם להשתמש במערכת אוטומטית זו. ישנן ארבע שלוחות (A, C, E ו-F) עם 59 שערים בסך הכל. כולם נבנו אחרי 1985 וכל השלוחות כוללות מתחם אוכל וחנות מזכרות, בנוסף לאזורי עישון חיצוניים. שלוחות E ו-F כוללות חנויות דיוטי פרי בתוכן, בנוסף לחנויות המזכרות הרגילות. זאת בכדי לשרת נוסעים הממריאים או נוחתים בטיסות בין-לאומיות.ימין|ממוזער|300x300 פיקסלים|פנים נמל התעופה הבין-לאומי של טמפה.
* **שלוחה A** כוללת 16 שערים.
* **שלוחה C** כוללת 16 שערים.
* **שלוחה E** כוללת 13 שערים.
* **שלוחה F** כוללת 14 שערים.

### מסלולים
נמל התעופה הבין-לאומי של טמפה משתרע על שטח של 13 קמ"ר בגובה של  מעל גובה פני הים הממוצע. יש לו שלושה מסלולי טיסה  ב-13 בינואר 2011 שינו ייעודי המסלולים עקב שינוי בכיוון המגנט. 27/09 הפך ל-28/10, 18R/36L הפך ל-1L/19R, 18L/36R הפך ל-1R/19L. 

## סטטיסטיקה
### תנועה שנתית

### נתח השוק של חברות התעופה

### יעדים מובילים

## קישורים חיצוניים
* 

## הערות שוליים
ערך זה כולל חומר ציבורי מסוכנות המחקר ההיסטורי של חיל האוויר.

קטגוריה:פלורידה: מבנים
קטגוריה:טמפה
טמפה
מאיר שפייזר

**מאיר שפייזר** (4 בספטמבר 1948 – 8 ביולי 2024) היה סקסופוניסט ומוזיקאי ישראלי. הוא היה חבר להקת "גזוז" וניגן באלבומים של אמנים בולטים כמו אריק איינשטיין, חוה אלברשטיין ויהורם גאון.

## ביוגרפיה
מאיר שפייזר נולד ב-4 בספטמבר 1948 ברומניה כמריאן שפייזר. אביו, וילי שפייזר, היה מוזיקאי, שניגן בתזמורות נודעות בבוקרשט. בשנת 1950, בהיותו בן שנתיים, עלה לישראל עם הוריו והמשפחה התיישבה בחיפה. באותה השנה עברה המשפחה לתל אביב, ובה גרה עד 1959, ואז חזרה להתגורר בחיפה.

בבית הספר למד תווים ויסודות המוזיקה ולנגן על חלילית, ובגיל 9 החל בהשפעת אביו ללמוד לנגן על סקסופון סופרן. תחילה ניגן בתזמורת הנוער בת גלים בחיפה בניצוחו של יהודה עברון. הוא ניגן בתזמורת עד גיל 17. בנעוריו הקים תזמורת קומבו חיפאית מקומית, שכללה את אבי זהבי (מתופף) ואריה ויינטרוב (קלידן) וניגנה בעיקר ג'אז.

באותה תקופה ניגש עם חבריו לתזמורת הקומבו לאודישן אצל אריך טייך, מנצחה של תזמורת חיל האוויר. התזמורת ניגנה סטנדרטי ג'אז בהם All Of Me הנודע והתקבלה. בין השנים 1966–1969 שירת מאיר בתזמורת חיל האוויר.

## קריירה
בשנת 1969, עם שחרורו מצה"ל, חזר לחיפה, והחל להופיע בתזמורת מקומית במועדון ה"רונדו" של מלון "הכרמל", יחד עם ג'ו ישראל (בסיסט וזמר), אריה ויינטרוב (קלידים) וגדליה סגל (תופים). מייק ברנט, לפני פריצתו הגדולה בצרפת, הופיע לעיתים קרובות עם הלהקה. שפייזר ניגן בתזמורת עד פירוקה בשנת 1972, בעקבות עזיבתו של ג'ו ישראל. לאחר פירוק הלהקה, הצטרף לאחד הגלגולים האחרונים של להקת "נערי החצר" החיפאית.

בשנות ה-70 ניגן בלהקת הקצב "נערי החצר" ובלהקת חתונות עם אריק סיני.

בשנת 1978 החל לעבוד במועדון "המערה" ביפו, עם חברו החיפאי עוזי אסנר ועם ארנון פלטי. ב"מערה" ליווה את אילנית, מייק בורשטיין, חנה אהרוני, עדנה גורן ועוד. בין השנים 1978–1979 היה חבר בלהקת "גזוז", והשתתף בשני אלבומיה ובתוכנית הטלוויזיה הצבעונית של הלהקה.

בשנת 1979 ניגן באלבום "דרכים" של שלמה ארצי ובמופע "פדם פדם" עם סנדרה ג'ונסון ויונה אליאן.

בין השנים 1980–1982 נסע לנגן בתזמורת של פסטיבל הזמר החסידי בארצות הברית. הוא ניגן עם אריק איינשטיין במופע "חמוש במשקפיים", עם חוה אלברשטיין במופע ובאלבום "שיר במתנה" ובמחזמר "ברנשים וחלומות". בשנות ה-80 ניגן עם תזמורת הטיילת בניהולו המוזיקלי של דוד קריבושי ובמופע "כמו ציפורים" בכיכובם של יוסי בנאי, אברהם מור ורחל אטאס. בנוסף, ניגן עם אמנים רבים כמו יהורם גאון, איתן מסורי, שימי תבורי, יגאל בשן, שושנה דמארי ויפה ירקוני.

לאורך שנות ה-80 וה-90 נהג שפייזר להתמקד גם בלימוד מוזיקה, בין השאר, במרכז למוזיקה ביפו ובעמק יזרעאל. במקביל, באותן שנים קרץ גם למוזיקה קלאסית והחל לנגן בתזמורת הסימפונית ירושלים.

בין השנים 1983–2006 ניגן בתזמורת המשטרה.

## חיים אישיים
בן לוילי ובטי שפייזר, ב-1969 נישא לורדה ולהם שלושה ילדים ושמונה נכדים.

התגורר ברעננה. נפטר בשנת 2024 בגיל 75.

## הערות שוליים

קטגוריה:מוזיקאים ישראלים
קטגוריה:סקסופוניסטים ישראלים
קטגוריה:ישראלים ילידי רומניה
קטגוריה:חיפה: אישים
קטגוריה:נגני תזמורת חיל האוויר
קטגוריה:חברי להקת גזוז
קטגוריה:ישראלים שנולדו ב-1948
קטגוריה:ישראלים שנפטרו ב-2024
מדד ראסל 2000

[250px|ממוזער|[סמליל|לוגו ]]
250px|ממוזער|מדד ראסל 2000 בשנים 1978–2012
**מדד ראסל 2000** הוא מדד שוק המניות בארצות הברית עם מניות  המרכיב את 2,000 המניות הקטנות ביותר ב. הוא הוקם על ידי  בשנת 1984. המדד מתוחזק על ידי , חברה בת של  (LSEG).

## היסטוריה
ראסל 2000 הוא מדד ההשוואה הנפוץ ביותר עבור קרנות נאמנות שמזהות את עצמן כ"קטנות", בעוד שמדד S&P 500 משמש בעיקר עבור מניות בשווי גדול. זהו המדד המצוטט ביותר לביצועים הכוללים של מניות חברות קטנות עד בינוניות. זה נחשב בדרך כלל לאינדיקטור של כלכלת ארצות הברית בשל ההתמקדות שלו בחברות קטנות בשוק האמריקאי. המדד מייצג כ-7% משווי השוק הכולל של . נכון ל-31 בדצמבר 2022, שווי השוק הממוצע המשוקלל של חברה במדד הוא כ-2.76 מיליארד דולר ושווי השוק החציוני הוא כ-950 מיליון דולר. שווי השוק של החברה הגדולה במדד הוא כ-8.1 מיליארד דולר.

### בבורסה בתל אביב
בבורסה לניירות ערך בתל אביב קיימות כמה קרנות מחקות מדד ראסל 2000 שנסחרות בשקלים.

## תשואות שנתיות

## ראו גם
* מדד ראסל 1000
* מדד ראסל 2500

## הערות שוליים

קטגוריה:מדדי מניות
איילת טל

**איילת טל** (נולדה ב-1962) היא חוקרת ישראלית בתחום גאומטריה חישובית וגרפיקה ממוחשבת, פרופסור מן המניין להנדסת חשמל בטכניון. משמשת כסגנית הדיקן לתארים מתקדמים.

## ביוגרפיה
לטל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבלה דוקטורט במדעי המחשב מאוניברסיטת פרינסטון. עבודת הגמר שלה, *אנימציה והדמיה של אלגוריתמים גאומטריים*, הייתה בהנחיית פרופסור דייוויד פ. דובקין .

היא פרופסור להנדסת חשמל בטכניון, ומחזיקה בקתדרה ע"ש אלפרד ומריון באר להנדסה בטכניון. בנוסף, היא משמשת כיועצת לקידום נשים במדע והנדסה באוניברסיטה.

תחומי המחקר שלה כוללים גאומטריה חישובית, גרפיקה ממוחשבת, מודלים גאומטריים ועיבוד גאומטרי. בנוסף, היא חקרה את יישומי הראייה הממוחשבת בתחום הארכאולוגיה.

## הכרה
טל הייתה הנואמת המרכזית בכנס Computer Graphics International בשנת 2015.

## חיים אישיים
טל נשואה ויש לה שלושה ילדים 

## קישורים חיצוניים
* אילת טל, באתר הטכניון
* Ayellet Tal, באתר הטכניון

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:סגל הטכניון: הנדסת חשמל
קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
אלוהים פראנדי

**אלוהים פראנדי** (בצרפתית: **Elohim Prandi**; נולד ב-24 באוגוסט 1998) הוא שחקן כדוריד צרפתי מקצועי בקבוצת הכדוריד פריז סן ז'רמן ובנבחרת צרפת.

פראנדי ייצג את צרפת באליפות אירופה בכדוריד 2020 לגברים ובאליפות אירופה בכדוריד 2024, שם זכה במדליות זהב עם צרפת.

באליפות אירופה 2024 הוא כבש שער סנסציוני שנוי במחלוקת ברגע האחרון בחצי הגמר מול שוודיה. התאחדות הכדוריד האירופית הודתה מאוחר יותר שהשער היה צריך להיפסל. נבחרת שוודיה הגישה תלונה רשמית לאחר המשחק, אך התלונה נדחתה על ידי ההתאחדות.

## קישורים חיצוניים

## הערות שוליים

קטגוריה:שחקני כדוריד צרפתים
קטגוריה:צרפתים שנולדו ב-1993
יגאל גלם

**יגאל גלם** (נולד ב-1976) הוא נשיא בית הדין האזורי לעבודה בחיפה.
## ביוגרפיה
נולד בישראל בשנת וסיים את לימודיו במגדל העמק בשנת 1994. בין השנים 1996-1997 שירת בצה"ל. בשנת 2001 סיים לימודי תואר ראשון (LL.B) ושני במשפטים ותואר ראשון (BA) בכלכלה באוניברסיטת חיפה.

בשנים 2001-2002 התמחה אצל נשיא בית הדין האזורי לעבודה בחיפה דאז, השופט רמי רם כהן, וביוני 2002 הוסמך כעורך דין. בין השנים 2002-2007 שימש כעוזר משפטי ואחראי על יחידת המרכז לניתוב תיקים (מנ"ת) בבית הדין. בשנת 2007 סיים לימודי תואר שני (MA) בכלכלה באוניברסיטת חיפה.

בספטמבר 2007 מונה לרשם בבית הדין האזורי לעבודה בחיפה, ובדצמבר 2010 לשופט. במרץ 2017 מונה לכהן כסגן נשיא בית הדין, וביוני 2022 מונה לנשיא בית הדין.

בשנת 2017 פסק פיצויים על סך 22 אלף שקלים לעובדת בכירה שפוטרה מיד לאחר שעדכנה את מנהלה על בעיה רפואית.

בספטמבר 2020 קבע גלם כי ההסכם הקיבוצי הענפי בענף הדפוס חל גם על עובדי חברת 'תדביק' המייצרת אריזות מודפסות.

בשנת 2021 קבע כי פסק דין שפורסם באתר תולעת המשפט. קום שבו הופיעו שמה המלא ומספר זהותה של עובדת לצד פירוט מצבה הבריאותי יוגדר כ'חסוי לציבור'.

בדצמבר 2022 דן במסגרת סכסוך עבודה בין ועד עובדי עיריית חיפה והעירייה, וקבע כי ראשת העיר לא תוכל לשבת בוועדה פריטטית העוסקת ב'שדרוג' משרות העובדים שכן היא יושבת בוועדת המעקב המשמשת ערכאה גבוהה יותר האמורה להכריע במקרה של חוסר הסכמות בין הצדדים. עם זאת קבע כי ראשת העיר רשאית למנות את הנציג מטעמה לוועדה.

באפריל 2023 פסק כי החלטת נציבות שירות המדינה שלא לאפשר לעובד פרקליטות המדינה להשתתף בהפגנות כנגד הרפורמה המשפטית - היא סבירה לאור הוראות תקנון שירות המדינה. ביוני דחה בית הדין הארצי את הערעור כנגד פסק הדין והותיר אותו על כנו..

## קישורים חיצוניים

## הערות שוליים

קטגוריה:בוגרי אוניברסיטת חיפה: משפטים
קטגוריה:כלכלנים ישראלים
קטגוריה:נשיאי בתי הדין האזוריים לעבודה
19-2000

"**19-2000**" (לפעמים נכתב כ-"**19/2000**") הוא שיר מתוך אלבום הבכורה של הלהקה הווירטואלית הבריטית גורילז. זהו הסינגל השני מתוך האלבום, שיצא לאור ב-25 ביוני 2001 בבריטניה. "19-2000" הגיע למקום השישי במצעד הסינגלים הבריטי ולמקום ה-34 במצעד 40 הגדולים של בילבורד האמריקאי. השיר זכה להצלחה רבה במיוחד בניו זילנד, שם הגיע למקום הראשון למשך שבוע בספטמבר 2001.

## רקע
"19-2000" לווה בגרסה חדשה לחלוטין של השיר, שנקראה "Soulchild Remix", אשר הופקה על ידי המפיקים המוזיקליים דמיאן מנדיס וסטיוארט ברדבורי. מנדיס התבקש לעשות רמיקס לשיר מהאלבום בתקווה שזה ייתן לו פוטנציאל קרוסאובר, בדיוק כמו הרמיקס של אד קייס ל-"Clint Eastwood". מנדיס קיבל עותק של כל הדמואים והשירים המוגמרים שלהם לאלבום, ונאמר "לבחור [שיר] שאתה יכול להפיק, רמיקס או כל דבר אחר ללהיט". מנדיס לא היה בטוח באיזה שיר לבחור, ורק כשנאמר לו שג'יימי היולט כבר עובד על הקליפ ל"19-2000", הוא קיבל את החלטתו. טינה ויימאות' ומיהו האטורי תרמו קולות רקע לשיר, בעוד שדיימון אלברן ביצע את השירה בבתים.

## משתתפים
* דיימון אלברן - שירה, סינתיסייזרים, גיטרה
* מיהו האטורי - שירה
* טינה ויימאות' - שירה נוספת, כלי הקשה נוספים
* דן האוטומט - לולאות מסומפלות, סינתיסייזרים נוספים
* כריס פרנץ - כלי הקשה נוספים
* טום גירלינג - Pro Tools, טכנאי
* ג'ייסון קוקס - טכנאי קול
* האווי ויינברג - מאסטרינג

## קישורים חיצוניים

## הערות שוליים

קטגוריה:שירי 2001
קטגוריה:סינגלים מ-2001
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
ארז כלפון

**ארז כלפון** (נולד בשנת 1971) הוא מנהל ישראלי. מכהן כיו"ר קבוצת שופרסל, יו"ר חברת קו צינור אירופה אסיה (קצא"א) ויו"ר מנהלת הליגות לכדורגל. בעבר כיהן כמנכ"ל המשרד לקליטת העלייה, יועץ ראש הממשלה אריאל שרון וראש מטה שר האוצר משה כחלון.

## ביוגרפיה
כלפון נולד וגדל ברמת גן. את שירותו הצבאי, כרובאי 07, עשה כמפקד טירונים בתוכנית לחיילי מקא"ם.

בעל תואר ראשון במדעי החברה ותקשורת מטעם אוניברסיטת בר-אילן ותואר שני במנהל ומדיניות ציבורית מטעם אוניברסיטת רייכמן.

## בשירות הציבורי
בשנת 2001, מונה ליועץ ראש הממשלה אריאל שרון. בתפקידו היה אחראי על הקשר מול רשויות מקומיות, וניהול הסיורים והאירועים במשרד רה"מ.

בשנים 2006–2009 כיהן כמנכ"ל המשרד לקליטת העלייה, תחת שלושה שרים. בתפקיד זה קידם רפורמה בחקיקה במיסים לעולים חדשים ולתושבים חוזרים. בנוסף התמקד המשרד בתחום היזמות העסקית, ובקליטת הון אנושי מהתפוצות, באמצעות תוכנית להשבת תושבים חוזרים. מאז סיום כהונתו מכהן כסגן נשיא ארגון נפש בנפש. בתפקיד זה, אחראי על גיוס תרומות מתורמים פרטיים בישראל ובארצות הברית.

בשנת 2015, מונה על ידי שר האוצר משה כחלון לראש המטה שלו. בתקופה זו ריכז את עבודת אגפי המשרד לגיבוש תקציב המדינה לשנים 2015-2016 ולאישורו בממשלה ובכנסת. כן היה שותף לגיבוש הסכם השכר של עובדי המגזר הציבורי במשק מול ההסתדרות.

## ניהול
משנת 2016 מכהן כלפון כיו"ר חברת קו צינור אירופה אסיה (קצא"א).

בין השנים 2016 ל-2019 כיהן כיו"ר דירקטוריון דוראד אנרגיה. בתפקידו קידם עסקה לרכישת גז טבעי מהמאגרים כריש ותנין.

משנת 2018 מכהן כיו"ר מנהלת הליגות לכדורגל

במרץ 2024 מונה לדירקטור בלתי תלוי בקבוצת שופרסל ושלושה חודשים לאחר מכן ליו"ר זמני של הקבוצה.

## חיים אישיים
כלפון מתגורר בקריית אונו, הוא נשוי ואב לשניים.

## הערות שוליים

קטגוריה:דירקטורים ישראלים
קטגוריה:מנהלים ישראלים
קטגוריה:מנכ"לי המשרד לקליטת עלייה
קטגוריה:בוגרי אוניברסיטת בר-אילן
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1971
דורון פרץ

הרב **דורון אליעזר פרץ** (נולד ב-30 ביולי 1970) הוא נשיא ההסתדרות הציונית העולמית, יו"ר המזרחי העולמי, וחבר בחבר הנאמנים של הסוכנות היהודית.

## ביוגרפיה
פרץ נולד בשנת 1970 ביוהנסבורג, דרום אפריקה לגייל וגיל פרץ. גדל במשפחה מסורתית המחוברת לקהילה המקומית ולקראת בר המצווה שלו המשפחה התקרבה יותר לדת. בשנת 1990 עלה לישראל ולמד בישיבת בית אל כ-10 שנים, במהלכן שירת בצה"ל כחלק מתוכנית ההסדר ולמד תואר ראשון בחינוך במכללת הרצוג ותואר שני בהיסטוריה יהודית באוניברסיטת חיפה.

בשנת 2000 חזר לשליחות בדרום אפריקה ועד שנת 2014 שימש שם בתפקידי חינוך והנהגה שונים. בין היתר שימש כרב תנועת המזרחי של דרום אפריקה, רב בית המדרש ביוהנסבורג, וראש בית הספר התורני הראשון בדרום אפריקה.

בשנת 2014 חזר לישראל עם משפחתו והחל לכהן כיו"ר תנועת מזרחי העולמית. פרץ ערך שינויים בתנועה וחיזק את הקשר עם יהדות התפוצות. כחלק מתפקיד זה משמש כציר בקונגרס הציוני וכן בחבר הנאמנים של הסוכנות היהודית. החל מינואר 2024 כיהן גם כראש המערך לשירותים רוחניים בתפוצות של ההסתדרות הציונית. בנובמבר 2025 מונה לנשיא ההסתדרות הציונית העולמית.

בשנת 2023, לכבוד יום העצמאות ה-75 למדינת ישראל, הוציא את הספר באנגלית: "The Jewish State From Opposition to Opportunity". במהלך מלחמת חרבות ברזל תורגם הספר לעברית ויצא בהוצאת סלע מאיר בשם: "למה דווקא היהודים?".

## חיים אישיים
ממוזער|בפינה הימנית העליונה - מדבקה לזכרו של דניאל-שמעון פרץ, בנם של שלי שרון ודורון אליעזר, שנפל בקרב מוצב נחל עוז

בשנת 1998 נישא לשלי, פיזיותרפיסטית, גרים ביד בנימין ונולדו להם 4 ילדים. בנם, סרן , מפקד מחלקה בחטיבה 7, נפל בקרב מוצב נחל עוז וגופתו שהוחזקה בידי ארגון הטרור חמאס הושבה לישראל ב-13 באוקטובר 2025. בנו יונתן, מ"פ בצנחנים, נפצע במהלך הקרבות שהתנהלו ב-7 באוקטובר.

## קישורים חיצוניים
* הרב דורון פרץ באתר ההסתדרות הציונית העולמית.
* .
## הערות שוליים

קטגוריה:ראשי ההסתדרות הציונית
קטגוריה:חברי חבר הנאמנים של הסוכנות היהודית
קטגוריה:עולים בשנות ה-1990
קטגוריה:יד בנימין: אישים
קטגוריה:בוגרי ישיבת בית אל
קטגוריה:בוגרי המכללה האקדמית הרצוג
קטגוריה:בוגרי אוניברסיטת חיפה
קטגוריה:רבנים דרום אפריקאים
קטגוריה:ישראלים ילידי דרום אפריקה
קטגוריה:אבות שכולים: חללי צה"ל
קטגוריה:בני משפחות של החטופים הישראלים ברצועת עזה במלחמת חרבות ברזל
קטגוריה:ישראלים שנולדו ב-1970
אדווארד פוט

**אדווארד ג'ון פוט** (בהולנדית: **Edward Voûte**; 17 בספטמבר 1887, אמסטרדם - 18 ביוני 1950) היה ראש עיריית אמסטרדם מ-1941 עד 1945, במהלך הכיבוש הגרמני של הולנד .

## ראשית חייו
פוט היה בנם של מיינהרד פוט וקתרין הנרייט פרק. ב-1890 עברה המשפחה לבטאוויה שבהודו המזרחית ההולנדית. בגיל 11 נשלח פוט חזרה להולנד כדי לגור עם דודתו בארנהם. הוא למד בבית הספר הוחרה (Hogere Burgerschool) בארנהם ולאחר מכן - בקולג' הצי המלכותי (1907–1910) בדן הלדר.

## קריירה
פוט היה קצין בצי המלכותי של הולנד וב-1915 שוחרר בכבוד. לאחר מכן עבד כמפקח ב־Koninklijke Hollandsche Lloyd . מ-1941 עד 1945, במהלך הכיבוש הגרמני של הולנד, היה ראש עיריית אמסטרדם. לאחר מלחמת העולם השנייה הוא נעצר בשל שיתוף הפעולה שלו עם הנאצים. ב-1946 נגזרו עליו שש שנות מאסר, שלאחר מכן הופחתו לשלוש שנים וחצי. הוא מת בגיל 62, שנה לאחר שחרורו מהכלא.

## קישורים חיצוניים

* מידע על פוט באתר מכון הויגנס לחקר ההיסטוריה של הולנד (Huygens Instituut voor Nederlandse Geschiedenis)  .

קטגוריה:הולנדים משתפי פעולה עם הנאצים
קטגוריה:ראשי עיריות

קטגוריה:ילידי 1887
קטגוריה:הולנדים שנפטרו ב-1950
אדמונד מ' ספרא

**אדמונד מ' ספרא** (; נולד ב-1975) הוא איש עסקים ובעלי הפועל תל אביב בן למשפחת ספרא, אחת המשפחות היהודיות העשירות בעולם שהונה מוערך בכ-19.7 מיליארד אירו.

## ביוגרפיה
ספרא בוגר אוניברסיטת הרווארד, בה סיים תואר בהיסטוריה. בשנת 2007 הקים את קרן ההשקעות EMS Capital LP, שמוערכת בכ-1.9 מיליארד אירו. הקרן מחזיקה אחוזים קטנים בנייק, ששווים כיום 67 מיליון דולר. ספרא הצליח לגייס רבע מיליארד דולר במהלך מגפת הקורונה, והוא השקיע במניות של חברות טכנולוגיה ובפרויקטי נדל"ן בברזיל, שווייץ ומדינות נוספות. בנוסף, הוא מחזיק במניות פייסבוק, מאסטרקארד ועוד, ותיק ההשקעות שלו מוערך בכמיליארד דולר.

מאז 1999, ספרא מכהן כסגן נשיא ומנהל בחברת M. Safra & Co., Inc., חברת ניהול השקעות רב-נכסי המשמשת כמשרד המשפחה של משה י. ספרא המנוח. ספרא הוא בעל ניסיון בניהול השקעות במגוון אסטרטגיות, נכסים, סקטורים ותחומים גאוגרפיים, עם דגש על תחום הנדל"ן הציבורי והפרטי. בין ההשקעות הבולטות שלו נמנות נכסים מוכרים כגון בניין GM, One Plantation Place, Ritz-Carlton Residences ו-Showcase Mall.

בשנת 2023 רכש את קבוצת הכדורגל הישראלית הפועל תל אביב.

## חיים אישיים
ספרא נשוי למריאל, בתו של המיליארדר היהודי דייוויד נחמד, אשר סוחר באומנות. הונם של בני הזוג ספרא מגיע משילוב של ירושה ונישואים. אדמונד ספרא חולק את שמו עם אדמונד ספרא המנוח, שנפטר בגיל 67 בהצתה מכוונת.

הוא בנו של משה ספרא, שנפטר ב-2014, ויש לו ארבעה אחים.

## תרומה ופעילות ציבורית
משפחת ספרא ידועה בתרומתה לספורט ובבעלותה בנק ג'יי ספרא, שבעבר שימש כספונסר של גביע דייוויס. המשפחה ערכה מספר ליגות כדורגל לילדים יהודים בפלורידה, ויוסף ספרא, קרוב משפחתו של אדמונד, ערך את בר המצווה שלו בישראל כחלק מעבודה חקלאית עם 150 בני משפחה נוספים.

ב-27 באפריל 2024 הכריז מועדון הכדורגל הפועל תל אביב שהגיע למזכר הבנות עם ספרא על רכישת הקבוצה. ב-11 ביולי 2024 נחתמה עסקת הרכישה של המועדון.

## הערות שוליים

קטגוריה:משפחת ספרא
קטגוריה:בוגרי אוניברסיטת הרווארד
קטגוריה:מיליארדרים יהודים
קטגוריה:אנשי עסקים יהודים ברזילאים
קטגוריה:ילידי 1975
טייריס אסאנטה

**טייריס אסאנטה** (בהולנדית: **Tyrese Asante**; נולד ב-9 באפריל 2002) הוא כדורגלן הולנדי המשחק בעמדת המגן במכבי תל אביב מליגת העל.

## קריירה
אסאנטה התחיל את הקריירה שלו בקבוצות הילדים של פיינורד וספרטה רוטרדם בהתאמה ובגיל 16 הצטרף לזו של HV & CV קוויק. התחיל לשחק תחילה כמגן ימני.

בקיץ  חתם בדן האג וב-8 באוגוסט ערך את הופעת הבכורה שלו בקבוצה בניצחון 0-2 נגד צעירי אייאקס. בדן האג הועבר לשחק כבלם וכקשר אחורי. ב-29 בספטמבר 2022 הבקיע את שער הבכורה שלו בקבוצה בהפסד 3-1 לצעירי פ.ס.וו.

ב-8 ביולי 2024 חתם לשלוש שנים במכבי תל אביב מליגת העל. 
ב 29 באוגוסט כבש אסאנטה את שער הבכורה שלו במדי מכבי תל אביב במשחק במסגרת מוקדמות הליגה האירופית והעלה את מכבי תל אביב ליתרון 3 על באצ׳קה טופולה וניצחון 5-1 במשחק השני ובסיכום שני המשחקים 8-1

## תארים

; מכבי תל אביב

* אליפות (1): 2024/2025
* אלוף האלופים: 2024

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:האג: כדורגלנים
קטגוריה:כדורגלני דן האג
קטגוריה:כדורגלני מכבי תל אביב
קטגוריה:ספורטאים הולנדים בישראל
קטגוריה:כדורגלנים זרים בישראל
קטגוריה:הולנדים שנולדו ב-2002
תקן ביקורת 705

**תקן ביקורת 705 – דוח רואה חשבון מבקר הכולל שינוי מהנוסח
האחיד** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע את הנוסח והמבנה של דוח רואה חשבון מבקר על הדוחות כספיים כאשר יש סטייה מהנוסח האחיד. התקן מסביר ומפרט את המבנה והנוסח של הדוח שרואה החשבון צריך לספק לחברה כאשר יש לו הסתייגות מהדוחות הכספיים או כאשר הוא מעוניין להפנות את תשומת לב הקוראים של הדוחות. התקן מפרט באילו מצבים רואה החשבון יסטה מהנוסח האחיד של חוות הדעת שלו- האם להוסיף הפניית תשומת לב לנושא חשוב, האם להסתייג מנושא ספציפי בדוחות או להסתייג מהדוחות בכללותם.

התקן מתייחס לדוחות ומצבים שונים- לדוגמה, כאשר חוות דעתו מסויגת, שלילית או שהוא בוחר להימנע מחוות דעת. בכל מצב יש הנחיה כיצד לנסח את החלקים הרלוונטיים של הדוח.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 90 (שפורסם בשנת 2001) תקן ביקורת 99 (שפורסם בשנת 2009) שעוסקים באותו נושא ועל עוד מספר תקנים אחרים.

## קישורים חיצוניים
* תקן ביקורת 705 באתר לשכת רואי חשבון
* תקן ביקורת 72 באתר לשכת רואי החשבון
* תקן ביקורת 99 באתר לשכת רואי החשבון
*תקן ISA 705 באתר של הפדרציה הבינלאומית של רואי החשבון

קטגוריה:תקני חשבונאות
קטגוריה:תקני ביקורת בחשבונאות
המכון ההולנדי ללימודי רצח עם, שואה ומלחמה

**מכון NIOD לחקר מלחמה, שואה ורצח עם** (בהולנדית: **NIOD Instituut voor Oorlogs-, Holocaust - en Genocidestudies**) הוא ארגון בהולנד המנהל ארכיונים ומבצע מחקרים היסטוריים על מלחמת העולם השנייה, השואה ומקרי רצח עם אחרים בעולם, בעבר ובהווה. המכון נוסד כמיזוג של **המכון ההולנדי לתיעוד מלחמה** (בהולנדית: **Nederlands instituut voor oorlogsdocumentatie, NIOD**, לשעבר **המכון הלאומי לתיעוד מלחמה**, בהולנדית: **Rijksinstituut voor oorlogsdocumentatie, RIOD**) ו**המרכז לחקר השואה והרצח עם** (CHGS).

המכון הוא חלק מהאקדמיה המלכותית לאמנויות ומדעים בהולנד מאז 1 בינואר 1999.

## משימה
על פי אתר האינטרנט שלו, המשימה של מכון NIOD היא:

המכון מנהל את הארכיונים של תקופת הכיבוש הגרמני של הולנד והכיבוש היפני של הודו המזרחית ההולנדית, כמו גם אוספים גדולים של עיתונים מחתרתיים וחוברות, תצלומים, ספרים ומאמרים.

## מחקרים ופרסומים
המכון פרסם חיבור היסטורי על ממלכת הולנד במהלך מלחמת העולם השנייה (בהולנדית: **Het Koninkrijk der Nederlanden in de Tweede Wereldoorlog**) בארבעה עשר כרכים ו-18,000 עמודים. מגנום אופוס זה של לו דה יונג (Loe de Jong) הוא הנרטיב המוסמך של ההיסטוריה של הולנד במהלך מלחמת העולם השנייה. ה-NIOD הכין מהדורה אלקטרונית של העבודה, והיא זמינה להורדה מ-11 בדצמבר 2011, ברישיון תחת Creative Commons CC BY 3.0.

המכון חקר את טבח סרברניצה ב-1995, מחקר שהוביל לדו"ח סרברניצה: אזור 'בטוח', דו"ח שהוביל להתפטרותו של הקבינט השני של וים קוק.

### פרסומים אחרים

* Post, Peter / Gijsbers, Harco: *The Encyclopedia of Indonesia in the Pacific War*. Publisher: Brill, Leiden/Boston, 2010. 
* Withuis, Jolande / Mooij, Annet (eds.): *The Politics of War Trauma, The Aftermath of World War II in Eleven European Countries*. Publisher: Aksant, Amsterdam, 2010.   
* Boender, Barbara / Haperen, Maria van / Üngör, Ugu: *The Holocaust and other genocides. An introduction*. Publisher: Amsterdam University Press, Amsterdam, 2012.   
* Adler, Nanci: *Keeping Faith with the Party: Communist Believers Return from the Gulag*. Publisher: Indiana University Press, Bloomington, 2012.   
* Keizer, Madelon de (ed.) / Bakker, Marjo (ed.) / Griffin, Roger (ed.): *Fascism. Journal of Comparative Fascist Studies*. Publisher: Brill, Leiden, 2012.  ISSN 2211-6257


## גלריה

## מוסדות מקבילים
* המרכז למחקר היסטורי ותיעוד על מלחמה וחברה בת זמננו - מוסד מקביל בבלגיה
* מוזיאון השואה הלאומי של הולנד

## קישורים חיצוניים

* 

## הערות שוליים

קטגוריה:חקר השואה
קטגוריה:הולנד במלחמת העולם השנייה
קטגוריה:הולנד: ארגונים
קטגוריה:רצח עם
מירון שורץ

**מירון שורץ** (נולד ב-1970) הוא נשיא בית הדין האזורי לעבודה בנצרת.

## ביוגרפיה
נולד בישראל וסיים לימודיו בבית הספר התיכון עירוני ג' בחיפה בשנת 1988. בשנים 1989–1992 שירת בצה"ל. בשנת 1997 קיבל תואר ראשון במשפטים מאוניברסיטת חיפה ובמאי 1998 הוסמך כעורך דין. בשנים 1998–2004 עבד כעורך דין במשרד עורכי דין פרטי. בפברואר 2004 מונה לכהן כרשם בבית הדין האזורי לעבודה בנצרת. במאי 2007 מונה לשופט בבית הדין האזורי ובספטמבר 2017 לנשיא בית הדין.

ב-2012 פסק לטובת מאמן הכדורסל רועי פרל פיצויים על סך 120 אלף שקלים לאחר שפוטר ממועדון הכדורסל הפועל עפולה.

ב-2017 דחה את תביעתם של רכזי ביטחון שוטף מבקעת הירדן לתשלום עבור שעות נוספות ועבודה בשבתות וחגים מכוח חוק שעות עבודה ומנוחה. הוא קבע כי עבודתם היא מסוג העבודות לגביהן נקבע בפסיקה כי לא ניתן ליישם עליה את הוראות חוק שעות עבודה ומנוחה.

ב-2018 הכיר בדיעבד ביחסי עובד–מעביד ביחס למנהל התארגנות לגירוש ציפורים מעל בריכות דגים באזור עמק בית שאן, וזאת על אף שתבנית ההעסקה של התובע הייתה מורכבת מאוד וכללה גם סממנים של עבודה עצמאית וגם סממנים של עבודה שכירה. בהתאם פסק לזכותו פיצויים על סך 151 אלף שקלים בגין זכויות סוציאליות שונות..

ב-2019 חייב את יורם שטרית, מנכ"ל חברת אטורה לשעבר, להשיב לחברה 1.5 מיליון שקלים לאחר שקבע כי השתמש בכספי החברה לתועלתו האישית או לתועלת מקורביו בניגוד לחובת האמון ותום הלב כלפי החברה ותוך הפרת הסכם העבודה מולו.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי תיכון עירוני ג' (חיפה)
קטגוריה:בוגרי אוניברסיטת חיפה: משפטים
קטגוריה:ישראלים שנולדו ב-1970
חורבת כישור

**חורבת כישור** הוא אתר ארכאולוגי הכולל שרידים של יישוב יהודי מתקופת בית שני, תקופת התלמוד ותקופת המשנה. החורבה ממוקמת בדרום שפלת יהודה בשמורת גבעות גומר. בשלהי המאה ה – 19 שכנו במקום בעיקר בתקופות הזריעה והקציר של השדות איכרים ערביים מחברון.

## מקור השם
מקור השם של חורבת כישור הוא למעשה תעתיק של השם הערבי שניתן למקום: ח'ירבת אום כשרם"

## ארכאולוגיה
על אף שנסקרה מספר פעמים בעבר, מעולם לא בוצעה חפירה ארכאולוגית בחורבת כישור. האתר נזכר לראשונה בסקר של הקרן הבריטית לחקר ארץ ישראל, כאשר הממצא שתואר במקום הוא שרידי מבנים, חציבה של בורות מים ומערות. בשנת 1958 נתגלה במקום משקוף של בית כנסת או בית מדרש עליו חרותה מנורת שבעת הקנים. צפונית לחורבה נמצאת ישנן שתי בארות עתיקות, מצפון ממזרח ומדרום לחורבה בשיפולי הגבעה והגבעות ליד נתגלה הנקרופוליס של האתר.

הנקרופוליס כולל בעיקר מערות קבורה עם כוכים ומיעוט שהם קברי ארקוסוליה. מערה יוצאת דופן היא מערת "יודן שאול", בה נתגלתה גלוסקמה שעל צידו של המכסה הגמלוני שלה מופיע הכיתוב – "יודן שאול". יודן מהווה את הצורה העתיקה של השם יהודה, שם נפוץ בכתובות קבורה. זהו סך הכל המקרה השני בו מתגלה מכסה גמלוני עליו חרות שם. התגלית הראשונה הייתה בחורבת רימון, אז נתגלתה גלוסקמה כזו שתוארכה למאה השלישית לספירה.

## הערות שוליים

קטגוריה:אתרים ארכאולוגיים בארץ ישראל
קטגוריה:אתרים ארכאולוגיים יהודיים בארץ ישראל
קטגוריה:התקופה ההלניסטית
קטגוריה:התקופה החשמונאית בארץ ישראל
קטגוריה:התקופה הרומית בארץ ישראל
תענית ערב שבת חוקת

**תענית ערב שבת חוקת** היא תענית צדיקים לזכר שרפת התלמוד בפריז שיש נוהגים להתענות ביום שישי שלפני השבת שבה קוראים בתורה את פרשת חוקת.
## רקע

ביום שישי, ערב שבת חוקת, ה'ב' (ו' בתמוז) או ה'ד' (ט' בתמוז), כתוצאה ממשפט פריז שבו הפסידו היהודים, הובאו ספרי תלמוד רבים אל Place de Grève (כיום כיכר העירייה של פריז) ונשרפו, יש המציינים את מספר הספרים בעשרים קרונות ויש המציינים מספר של עשרים וארבע ויש המציינים 1,200 ספרים.

## קביעת התענית
לזכר מאורע זה הונהגה תענית בכמה מקומות. התענית לא נקבעה כחובה ולא הונהגה לכלל הציבור, אלא כתענית ליחידים בלבד. המקורות הראשונים המזכירים תענית זו הם בכתבי ראשוני איטליה בני אותו דור, רבי צדקיה בן אברהם ורבי יחיאל בן יקותיאל. את דבריהם הביא רבי אברהם אבלי הלוי גומבינר בספרו מגן אברהם ובעקבותיו המנהג נזכר בערוך השולחן ובמשנה ברורה.

באופן חריג, התענית לא נקבעה בתאריך שבו אירעה השרפה, אלא נקבעה לפי היום בשבוע שבו נשרפו הספרים. בהסבר בחירה זו, נאמר כי חכמי אותו הדור שאלו בחלום על מה הגיע העונש של שרפת הספרים והשיבו להם בחלום את תרגום אונקלוס על הפסוק הראשון שבפרשת חוקת "ודא גזירת אורייתא" כלומר שיום ו' של פרשת חוקת מועד לפורענות. ולכן קבעו יום זה כיום תענית צדיקים. כך מתאר את התרחשויות בעל שיבולי הלקט:

## מנהגים נוספים
רבי חיים פלאג'י ציין שבאיזמיר יש שנהגו לא לצאת לשוק או לעיר אחרת:

## סיבות נוספות
ב"מגן אברהם", ובעקבותיו ב"משנה ברורה", הובאה התענית בשם ספר תניא רבתי, והם הוסיפו טעם נוסף לתענית ביום זה, משום שבגזרות ת"ח ות"ט נחרבו שתי קהילות גדולות (טולצ'ין והומל) בערב שבת פרשת חוקת (ו' בתמוז ה'ת"ח).

## לקריאה נוספת
* 

## הערות שוליים

קטגוריה:תעניות
קטגוריה:פרשת חקת
אין ויש

"**אין ויש**" הוא שיר שכתבה והלחינה נעמי שמר ושבוצע במקור על ידי חבורת בימות.

## מבנה השיר
השיר כולל שלושה בתים,
כאשר שתי השורות הראשונות בכל בית מתארות מה אין "לנו" (כלומר - מה אין בארץ ישראל ויש "שם" בחו"ל),
ושתי השורות האחרונות מה יש כאן במקום.

בשיר אין פזמון חוזר.

## תוכן השיר
### אין
במהלך שנות ה-1960 נעמי שהתה מספר שנים בצרפת, ובעקבות כך היא תרגמה וכתבה נוסחים עבריים למספר שירים צרפתיים
,
וגם כתבה מספר שירים מקוריים שתיארו את פריז מבלי להזכיר את שמה.

שיר זה שייך לקטגוריה השנייה, מכיוון שבחלק של ה"אין" (שתי השורות הראשונות בכל בית) מוזכרים נופים האופייניים לאירופה, וכנראה ספציפית לצרפת ולפריז.
כך "מגדל נישא ראשו בעבים" מתייחס כנראה למגדל אייפל 
והצירוף "בירות אפורות" לפריז, שעליה היא כתבה את העיר באפור.
ניתן לשער אם כך שגם תיאורים כמו "נהרות אדירים וגשם בקיץ" או "טירות אצילים חומות חתומות" שיכולים להתייחס למקומות אחרים באירופה או בעולם, מכוונים לצרפת.
האוצר הנעלם בפתח הגיא, ייתכן שהוא מתייחס לאוצרות שנמצאו או שהסתובבו עליהם שמועות, כמו למשל מטמון גורדון שהתגלה באמצע המאה ה-19 או האוצר של הקרדינל מאזארן.

### יש
שתי השורות האחרונות בבית הראשון מתייחסות לאקלים ארץ ישראל (תכלת כל השמים, שמש כל השנה),
שתי השורות האחרונות בבית השני מתייחסות לנופי הארץ (עיינות ותהומות בבקעה וגם בהר), 
ושתי השורות האחרונות בבית השלישי הופכות את הציטוט ממה שאמרו ישראל לרחבעם ("מה לנו חלק בדוד ולא נחלה בבן ישי לאהליך ישראל", מלכים א' י"ב 16) משלילה לחיוב (אבל יש לנו חלק בדוד, נחלה בבן ישי).

## קישורים חיצוניים
* 
* אין ויש (מילות השיר והקלטה) באתר הספרייה הלאומית
* חבורת בימות – שירי נעמי שמר, באתר סטריאו ומונו

## הערות שוליים

קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר